230 
Hic mundus, ceu novus, incipit, accessu qvidem difficilior, at non 
omnino inaccessibilis. Multa, qvin plurima eorum, qvæ hic habi- 
tant, animalia jampridem cognita sunt, et qvidem industria clarissi- 
morum virorum nostratium Mtilleri, O. Fabricii, Abildgaardii, Eathkii 
aliorumqve; ideoqve lætari debemus, si ex magna illa, qva scatet 
mare, animantium copia nonnulla, qvæ oculis eorum perspicassimis 
se subduxerint, capere, et Naturæ Consultis exhibere possimus; sed 
post eorum messem spicas qvasdam colligere modo exspectandum. 
Qvædam animalia, jam capta, delineata et descripta, ut Symbolas 
qvalescunqve Faunæ Danicæ hic proponere audemus, eorumqve, qvæ 
hucusqve, ut Sinus Codani incolæ incognitæ, aut minus cognitæ 
fuerunt, imprimis hic meminisse juvabit. Hactenus igitur de Algis; 
jam ad profundiora Codana descendemus, observationes qvalescunqve 
de rarioribus animantium, qvæ ibi habitant, allaturi. 
